
A N U N Ț
Spitalul Municipal „Costache Nicolescu”, cu sediul în Drăgășani, Str. Dr. Dumitru Bagdasar nr. 2A, judeţul Vâlcea, organizează concurs pentru ocuparea unor funcții contractuale vacante , în conformitate cu prevederile H.G. nr. 1336/ 2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, pe perioada nedeterminată, cu normă întreagă, după cum urmează:

-2  posturi de infirmier debutant – Compartiment Boli Infectioase

-1 post de infirmier debutant – Secția Chirurgie

-1 post de infirmier debutant  – Compartiment Neonatologie

-1 post de îngrijitor curățenie -  Ambulatoriu Spital
-1 post de îngrijitor curățenie -  Serviciu Administrativ

-1 post de îngrijitor curățenie -  Sectia Psihiatrie

-1 post de îngrijitor curățenie - Secția Medicină Internă
-1 post de îngrijitor curățenie – Secția Pediatrie

Programul de lucru : infirmier – Compartiment Boli Infectioase (7:00-19:00/19:00-7:00); infirmier Sectia Chirurgie (7:00-19:00/ 19:00-7:00); infirmier – Compartiment Neonatologie ( 6:00 -14:00,14:00-22:00, 22:00-6:00), îngrijitor curățenie - Ambulatoriu Spital (8:00-16:00), îngrijitor curățenie - Serviciu Administrativ(7:00-15:00), îngrijitor curățenie-Sectia Psihiatrie(6:00-14:00,14:00-22:00,22:00-6:00 )îngrijitor curățenie - Secția Medicină Internă (7:00-19:00/19:00-7:00), îngrijitor curățenie – Secția Pediatrie (7:00-19:00/19:00-7:00).
Condiţiile generale de participare la concurs:

Conform art. 15 din H.G. nr. 1336/2022, persoana care participă la concurs trebuie să îndeplinească următoarele condiții: 

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
Condiţiile specifice :

Pentru postul de infirmier debutant:
· Nivel de studii: școală generală/studii medii
· Curs de infirmier organizat de OAMGMAMR sau de furnizorii autorizați de MMFPS cu aprobarea MS – Direcția Generală Resurse umane și certificare;
· Fără cerință de vechime în activitatea de infirmieră

Pentru postul de îngrijitor de curățenie:
· Nivel de studii: școala generala/studii medii
· Fără cerință de vechime în activitate
Concursul constă în 3 etape succesive, după cum urmează: 

a) selecția dosarelor de înscriere  la concurs;

b) proba scrisă;

c) proba interviu.

Se pot prezenta la următoarea etapă numai candidații declarați admiși la etapa precedentă.
Pentru fiecare probă a concursului, punctajul este de maximum 100 de puncte.
Sunt declarați admiși candidații care au obținut minimum 50 de puncte la fiecare din cele două probe

(proba scrisă, interviu).
Pentru înscrierea la concurs, candidații vor depune un dosar de concurs la Compartimentul  RUNOS al Spitalului Municipal ,,Costache Nicolescu’’ Drăgășani care va conține următoarele documente:
a) formular de înscriere la concurs, conform modelului prevăzut la anexa nr. 2 a Regulamentului-cadru privind organizarea și dezvoltarea carierei personalului contractual;

b) copia actului de identitate sau orice alt document care atestă identitatea, potrivit legii, aflate în termen de valabilitate; Persoanele care dețin carte electronică de identitate vor prezenta și certificatul de atestare a domiciliului sau reședinței; 
c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

e) certificat de cazier judiciar sau, după caz, extrasul de pe cazierul judiciar;

f) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

g) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;

h) curriculum vitae, model comun european.
i) taxa participare concurs 100 lei.
j)1 dosar cu sina

Adeverința care atestă starea de sănătate trebuie să conțină, în clar, numărul, data, numele emitentului și calitatea acestuia, în formatul standard stabilit prin ordin al Ministerului Sănătății.Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
La depunerea dosarului copiile de pe actele prevăzute la lit. b),c) și d), precum și copia certificatului de încadrare într-un grad de handicap, după caz, se prezintă însoțite de documentele originale, care se certifică cu mențiunea ,,conform cu originalul” de către secretarul comisiei de concurs.

Documentul prevăzut la lit. e) poate fi înlocuit cu o declarație pe propria răspundere privind antecedentele penale, și în cazul în care candidatul este declarat admis la selecția dosarelor, acesta are obligația de a completa dosarul de concurs cu originalul cazierului judiciar, cel mai târziu până la data desfășurării primei probe a concursului.
Locul de desfășurare a concursului va fi anunțat după selecția dosarelor de concurs.


Tematica, bibliografia de concurs, fișele de post se vor afișa pe site-ul unității : www.smcnd.ro.


Relații suplimentare privind condițiile de participare la concurs se pot obține la Compartimentul  RUNOS, la numarul de telefon 0372893135 , la adresa de e-mail: runos@smcnd.ro  și pe site-ul unității: www.smcnd.ro.
Calendarul de desfășurare a concursului  :
	Nr. crt.
	Activităţi
	Data si ora

	1.
	Publicarea anuntului 
	08.10.2026

	2.
	Depunerea dosarelor de participare la concurs la adresa: Spitalul Municipal „Costache Nicolescu”, cu sediul în Drăgășani, Str. Dr. Dumitru Bagdasar nr. 2A, judeţul Vâlcea.
	09.10 – 22.10.2026(inclusiv), ora 15:00

	3.
	Selecţia dosarelor de către membrii comisiei de concurs
	23.10.2026, ora 10:00

	4.
	Afişarea rezultatelor selecţiei dosarelor
	 23.10.2026, ora 16:00

	5.
	Depunerea contestaţiilor privind rezultatele selecţiei  dosarelor
	 26.10.2026, ora 16:00

	6.
	Afişarea rezultatului soluţionării contestaţiilor
	 27.10.2026, ora 16:00

	7.
	Susţinerea probei scrise
	30.10.2026, ora 10:00

	8.
	Afişarea rezultatului probei scrise
	30.10.2026, ora 16:00

	9.
	Depunerea contestaţiilor privind rezultatele probei scrise 
	02.11.2026, ora 16:00

	10.
	Afişarea rezultatului soluţionării contestaţiilor probei scrise
	03.11.2026, ora 16:00

	11.
	Susţinerea probei interviu
	06.11.2026, ora 09:00

	12.
	Comunicarea rezultatelor după susţinerea interviului
	06.11.2026, ora 16:00

	13.
	Depunerea contestaţiilor privind rezultatul interviului
	09.11.2026, ora 16:00

	14.
	Afişarea rezultatului soluţionării contestaţiilor probei interviului
	10.11.2026, ora 16:00

	15.
	Afişarea rezultatului final al concursului
	10.11.2026, ora 16:00

